
1. UVOD

Strategijom upravljanja nekretninama i pokretninama u vlasništvu Grada Zaprešića za razdoblje od 2027. do 2036. godine (dalje u tekstu: Strategija) određuju se dugoročni ciljevi i smjernice upravljanja nekretninama i pokretninama Grada Zaprešića (dalje u tekstu: Grad), uzimajući u obzir gospodarske i razvojne interese Grada.

Cilj ove Strategije je osigurati održivo, učinkovito i transparentno upravljanje nekretninama i pokretninama u vlasništvu Grada radi ostvarivanja zadaća i aktivnosti iz djelokruga rada Grada kroz pronalaženje optimalnih rješenja koja će povećati ili očuvati vrijednost imovine uz istovremeno korištenje njenih potencijala. 

Strategija je izrađena uz odgovarajuću primjenu odredaba Zakona o upravljanju nekretninama i pokretninama u vlasništvu Republike Hrvatske („Narodne novine“, broj 155/23.) i Zakona o Središnjem registru državne imovine („Narodne novine“, broj 112/18.) te u skladu s preporukama Državnog ureda za reviziju po obavljenoj reviziji učinkovitosti upravljanja i raspolaganja nekretninama jedinica lokalne i područne (regionalne) samouprave na području Zagrebačke županije. 

Vezano uz primjenu članka 53. Zakona o upravljanju nekretninama i pokretninama u vlasništvu Republike Hrvatske, a koja odredba propisuje da se državna strategija upravljanja nekretninama i pokretninama u vlasništvu Republike Hrvatske donosi za razdoblje od deset godina, ova se Strategija donosi za razdoblje od deset godina. 

Upravljanje nekretninama i pokretninama u vlasništvu Grada uključuje aktivnosti vezane za sve oblike imovine kojima Grad raspolaže.

Upravljanje nekretninama i pokretninama u vlasništvu Grada podrazumijeva sve sustavne i koordinirane aktivnosti i dobre prakse kojima Grad učinkovito, racionalno, transparentno i javno upravlja imovinom Grada i s njom povezanim obvezama, u ime i za račun građana radi održivog razvitka Grada, a osobito:
- izvršavanje svih vlasničkih prava i dužnosti na nekretninama i pokretninama u vlasništvu Grada,
- raspolaganje nekretninama i pokretninama u vlasništvu Grada,
- poduzimanje svih radnji u svezi s nekretninama i pokretninama u vlasništvu Grada s pažnjom dobrog gospodara i načelima upravljanja nekretninama i pokretninama propisanima Zakonom o upravljanju nekretninama i pokretninama u vlasništvu Republike Hrvatske i ovom Strategijom, radi uređenja pravnih odnosa na imovini Grada,
- suglasnosti u postupku ishođenja akata prostornog uređenja i gradnje, etažnih elaborata, geodetskih elaborata i drugim postupcima kojima se izravno i/ili neizravno utječe na imovinu Grada,
- po potrebi, utvrđivanje ili promjenu namjene nekretnine Grada,
- investicijsko i tekuće održavanje nekretnina i pokretnina u vlasništvu Grada.

Raspolaganje nekretninama i pokretninama u vlasništvu Grada podrazumijeva sklapanje pravnih poslova čija je posljedica prijenos, otuđenje ili ograničenje prava vlasništva Grada u korist fizičke ili pravne osobe, i to: prodaja, darovanje, osnivanje prava građenja, osnivanje prava služnosti, zakup, najam, razvrgnuće suvlasničke zajednice, zamjena te davanje na uporabu ili korištenje.

Ovom se Strategijom, vezano za upravljanje nekretninama i pokretninama u vlasništvu Grada, utvrđuju vizija, strateški cilj i posebni ciljevi, kao i smjernice za ostvarivanje posebnih ciljeva.








































2. VAŽEĆI NORMATIVNI I INSTITUCIONALNI OKVIR

Stjecanje, upravljanje i raspolaganje nekretninama i pokretninama propisano je brojnim zakonskim i podzakonskim aktima. Kako postojeći normativni okvir brojnim zakonima i podzakonskim aktima uređuje područje stjecanja, upravljanja, raspolaganja i korištenja imovinom u vlasništvu Grada, svjesni smo nemogućnosti normativnog objedinjavanja upravljanja cjelokupnom imovinom u vlasništvu Grada u jednom propisu.

U nastavku se iznose najvažniji zakoni i podzakonski akti kojima je regulirano stjecanje, upravljanje, raspolaganje i korištenje nekretninama i pokretninama u vlasništvu Grada.
 
2.1. Zakoni i drugi propisi

· Ustav Republike Hrvatske („Narodne novine“, broj 56/90., 135/97., 08/98., 113/00., 124/00., 28/01., 41/01., 55/01., 76/10., 85/10. i 05/14.),
· Zakon o vlasništvu i drugim stvarnim pravima („Narodne novine“, broj 91/96., 68/98., 137/99., 22/00., 73/00., 129/00., 114/01., 79/06., 141/06., 146/08., 38/09., 153/09., 143/12. i 152/14.),
· Zakon o obveznim odnosima („Narodne novine“, broj 35/05., 41/08., 125/11., 78/15., 29/18., 126/21., 114/22., 156/22., 145/23. i 155/23.),
· Zakon o trgovačkim društvima („Narodne novine“, broj 111/93., 34/99., 121/99., 52/00., 118/03., 107/07., 146/08., 137/09., 125/11., 152/11. – službeni pročišćeni tekst, 111/12., 68/13., 110/15, 40/19., 34/22., 114/22., 18/23., 130/23. i 136/24.), 
· Zakon o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15, 123/17, 98/19. i 144/20.),
· Zakon o upravljanju nekretninama i pokretninama u vlasništvu Republike Hrvatske („Narodne novine“, broj 155/23.),
· Zakon o cestama („Narodne novine“, broj 84/11., 22/13., 54/13., 148/13., 92/14., 110/19., 144/21., 114/22., 04/23., 133/23. i 156/25.),
· Zakon o ustanovama („Narodne novine“, broj 76/93., 29/97., 47/99, 35/08, 127/19. i 151/22.),
· Zakon o Središnjem registru državne imovine („Narodne novine“, broj 112/18.),
· Zakon o procjeni vrijednosti nekretnina („Narodne novine“, broj 78/15.), 
· Zakon o proračunu („Narodne novine“, broj 144/21.),
· Zakon o fiskalnoj odgovornosti ("Narodne novine", broj 111/18., 41/20. i 83/23.),
· Zakon o zaštiti i očuvanju kulturnih dobara („Narodne novine“, broj 145/24. i 151/25.),
· Zakon o zemljišnim knjigama  („Narodne novine“, broj 63/19., 128/22., 155/23., 127/24.),
· Zakon o državnoj izmjeri i katastru nekretnina („Narodne novine“, broj 112/18., 39/22. i 152/24.),
· Zakon o zakupu i kupoprodaji poslovnoga prostora („Narodne novine“, broj 125/11., 64/15., 112/18. i 123/24.),
· Zakon o najmu stanova („Narodne novine“, broj 91/96., 48/98., 66/98., 22/06., 68/18. i 105/20.),
· Zakon o uređivanju imovinskopravnih odnosa u svrhu izgradnje infrastrukturnih građevina („Narodne novine“, broj 80/11. i 144/21.),
· Zakon o izvlaštenju i određivanju naknade („Narodne novine“, broj 74/14., 69/17. i 98/19.),
· Zakon o gradnji („Narodne novine“, broj 155/25.),
· Zakon o prostornom uređenju („Narodne novine“, broj 155/25.),
· Zakon o nasljeđivanju ("Narodne novine", broj 48/03., 163/03., 35/05., 127/13., 33/15. i 14/19.),
· Zakon o koncesijama („Narodne novine“, broj 69/17. i 107/20.),
· Zakon o javno-privatnom partnerstvu („Narodne novine“, broj 78/12., 152/14. i 114/18.),
· Zakon o javnoj nabavi  („Narodne novine“, broj 120/16., 114/22. i 48/26.),
· Zakon o komunalnom gospodarstvu („Narodne novine“, broj 68/18., 110/18., 32/20. i 145/24.),
· Zakon o poljoprivrednom zemljištu („Narodne novine“, broj 20/18., 115/18., 98/19. i 57/22.),
· Zakon o vodama („Narodne novine“, broj 66/19. ,84/21. i 47/23.),
· Uredba o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu darovanja („Narodne novine“, broj 35/25.),
· Uredba o mjerilima i kriterijima dodjele na korištenje nekretnina za potrebe tijela državne uprave ili drugih tijela korisnika državnog proračuna te drugih osoba („Narodne novine“, broj 127/13.),
· Uredba o Središnjem registru državne imovine („Narodne novine“, broj 3/20.).

2.2.  Akti Grada vezani za upravljanje nekretninama i pokretninama u vlasništvu Grada

· Statut Grada Zaprešića („Službene novine Grada Zaprešića“, broj 04/09., 02/13., 06/13. - pročišćeni tekst, 07/14., 01/18. i 02/20.),
· Odluka o načinu upravljanja i korištenja javnim sportskim građevinama u vlasništvu Grada Zaprešića („Službene novine Grada Zaprešića“, broj 01/18.),
· Odluka o zakupu i kupoprodaji poslovnoga prostora („Službene novine Grada Zaprešića“, broj 06/13.),
· Odluka o kriterijima za određivanje zakupnine za poslovni prostor („Službene novine Grada Zaprešića, broj 1/21.), 
· Odluka o upravljanju zemljištem u vlasništvu Grada Zaprešića („Službene novine Grada Zaprešića“, broj 06/17.),
· Odluka o kriterijima za određivanje zakupnine za zemljište („Službene novine Grada Zaprešića“, broj 1/23.),
· Odluka o prodaji stanova u vlasništvu Grada Zaprešića („Službene novine Grada Zaprešića“, broj 06/17.),
· Odluka o visini slobodno ugovorene najamnine („Službene novine Grada Zaprešića“, broj 12/14.),
· Odluka o davanju u zakup javnih površina i dijelova neizgrađenog građevinskog zemljišta za postavljanje kioska („Službene novine Grada Zaprešića“, broj 2/10.),
· Odluka o načinu davanja na korištenje prostora gradskih četvrti i mjesnih odbora Grada Zaprešića („Službene novine Grada Zaprešića, broj 2/15.),
· Odluka o nerazvrstanim cestama Grada Zaprešića („Službene novine Grada Zaprešića“, broj 6/13.),
· Odluka o grobljima („Službene novine Grada Zaprešića“, broj 2/10.),
· Odluka o komunalnom redu („Službene novine Grada Zaprešića“, broj 4/19. i 5/23.),
· Pravilnik o kriterijima za određivanje zakupnine za korištenje javnih površina i neizgrađenog građevinskog zemljišta u vlasništvu Grada Zaprešića za postavljanje kioska, štandova, pokretnih naprava i reklama („Službene novine Grada Zaprešića“, broj 4/26.),
· Zaključak o mjerilima i kriterijima dodjele na korištenje nekretnina za mjesne odbore, udruge i proračunske korisnike („Službene novine Grada Zaprešića“, 5/14.),
· Zaključak o utvrđivanju vrijednosti boda za određivanje zakupnine za poslovni prostor (Službene novine Grada Zaprešića, broj 5/14.),
· ostali relevantni zakoni i propisi koji se odnose na područje upravljanja i raspolaganja imovinom Grada.







































3. NAČELA UPRAVLJANJA NEKRETNINAMA I POKRETNINAMA U VLASNIŠTVU GRADA 

Grad upravlja nekretninama i pokretninama u svom vlasništvu učinkovito i razumno, pažnjom dobrog gospodara, sukladno načelima odgovornosti, javnosti, ekonomičnosti i predvidljivosti te sukladno zakonima, podzakonskim propisima i aktima Grada. 

Načelo odgovornosti osigurava se propisivanjem ovlasti i dužnosti pojedinih nositelja funkcija upravljanja i raspolaganja nekretninama i pokretninama Grada, nadzorom nad upravljanjem imovinom Grada, izvješćivanjem o postignutim ciljevima i učincima upravljanja i raspolaganja nekretninama i pokretninama Grada te poduzimanjem mjera protiv nositelja funkcija koji ne postupaju sukladno propisima.

Načelo javnosti upravljanja nekretninama i pokretninama Grada osigurava se propisivanjem preglednih pravila i kriterija upravljanja imovinom Grada u aktima koji se donose u vezi s upravljanjem imovinom Grada te njihovom javnom objavom, određivanjem ciljeva upravljanja nekretninama i pokretninama Grada u Strategiji upravljanja nekretninama i pokretninama Grada i Godišnjem planu upravljanja nekretninama i pokretninama Grada, redovitim upoznavanjem javnosti s aktivnostima Grada vezanim uz upravljanje nekretninama i pokretninama Grada te javnom objavom odluka o upravljanju. 

Nekretninama i pokretninama u vlasništvu Grada upravlja se sukladno načelu ekonomičnosti radi ostvarivanja gospodarskih, infrastrukturnih, socijalnih i drugih javnih ciljeva Grada. 

Načelo predvidljivosti upravljanja i raspolaganja nekretninama i pokretninama Grada ostvaruje se načelnim jednakim postupanjem u istim ili sličnim situacijama.




















4. OPĆI PODACI O GRADU

Grad Zaprešić je jedinica lokalne samouprave u sastavu Zagrebačke županije, na području utvrđenom Zakonom o područjima županija, gradova i općina u Republici Hrvatskoj ("Narodne novine", broj 86/06., 125/06., 16/07., 46/10., 95/08., 145/10., 37/13., 44/13., 45/13., 110/15.) i ima status grada. Grad Zaprešić obuhvaća područje devet gradskih naselja: Hruševec Kupljenski, Ivanec Bistranski, Jablanovec, Kupljenovo, Lužnica, Merenje, Pojatno, Šibice i Zaprešić.

Zaprešić geografski spada u Hrvatsko zagorje, a zaprešićki kraj smješten je u dolini triju rijeka (Sutla, Sava, Krapina), između Slovenije na zapadu i Krapinsko-zagorske županije na sjeveru te Samobora na jugu i Zagreba na istoku.

Prema indeksu razvijenosti Grad Zaprešić pripada VIII. Skupini jedinica lokalne samouprave s indeksom razvijenosti 112,024 što Grad svrstava u prvu četvrtinu iznadprosječno rangiranih gradova u državi, uz bok ostalim razvijenim gradovima Zagrebačke županije kao što su Sveta Nedelja, Samobor, Velika Gorica i Dugo Selo.

Tablica 1. Opći podaci o Gradu Zaprešiću
	GRAD ZAPREŠIĆ

	Županija
	Zagrebačka županija

	Broj stanovnika
	24.133 (popis stanovništva iz 2021. godine)

	Sjedište
	Zaprešić, Nova ulica 10

	OIB
	92840587889

	Gradonačelnik
	Željko Turk, dipl.oec.

	Web stranica
	zapresic.hr

	e-mail
	zapresic@zapresic.hr

	Telefon
	01/3717-555



Ostvarujući zajednički interes u unapređivanju gospodarskog, društvenog i kulturnog razvitka, Grad Zaprešić uspostavlja i održava suradnju s drugim jedinicama lokalne samouprave u državi i inozemstvu, u skladu sa zakonom i međunarodnim ugovorima.

Grad Zaprešić samostalan je u odlučivanju u poslovima iz samoupravnog djelokruga. U svom samoupravnom djelokrugu Grad obavlja poslove lokalnog značaja kojima se neposredno ostvaruju potrebe i prava građana, a koji nisu Ustavom ili zakonom dodijeljeni državnim tijelima, i to osobito poslove koji se odnose na: uređenje naselja i stanovanje, prostorno i urbanističko planiranje, komunalno gospodarstvo, brigu o djeci, socijalnu skrb, primarnu zdravstvenu zaštitu, odgoj i osnovno obrazovanje, kulturu, tjelesnu kulturu i šport, zaštitu potrošača, zaštitu i unapređenje prirodnog okoliša, protupožarnu zaštitu i civilnu zaštitu, promet na svom području te ostale poslove sukladno posebnim zakonima.

Sve pokretne i nepokretne stvari te imovinska prava koje pripadaju Grad Zaprešiću čine imovinu Grada. Grad Zaprešić mora upravljati, koristiti se i raspolagati svojom imovinom pažnjom dobrog gospodara.

5. ANALIZA POSTOJEĆEG STANJA UPRAVLJANJA I RASPOLAGANJA IMOVINOM U VLASNIŠTVU GRADA

5.1.  Analiza upravljanja imovinom u obliku pokretnina

Službena vozila u vlasništvu Grada koriste se za obavljanje službenih poslova i putovanja unutar i izvan područja grada Zaprešića. Grad ima u vlasništvu 7 službenih vozila. 

U Službi Grada obavljaju se poslovi vođenja brige o tehničkoj ispravnosti službenih vozila kao i drugi poslovi vezani uz korištenje službenih vozila.

5.2.  Analiza upravljanja imovinom u obliku vlasničkih udjela

Grad vodi tablicu Izvještaja o vlasničkim udjelima (Obrazac UDJ). Predmet izvještaja je vrijednost stanja udjela u vlasništvu, transakcije koje dovode do promjene strukture vlasništva, ostale prilagodbe koje dovode do promjena u vlasništvu te dividende.

Grad je imatelj jednog poslovnog udjela u trgovačkom društvu ZAPREŠIĆ, društvo s ograničenom odgovornošću za obavljanje komunalnih djelatnosti, Zaprešić, Zelengaj 15, OIB: 96412232479. Isti iznosi 79,6 % temeljnog kapitala i jednak je osnivačkom ulogu od 8.654.880,00  EUR. Uz Grad, suvlasnici trgovačkog društva su Općina Brdovec (11,9 % udjela u temeljnom kapitalu), Općina Pušća (2,5 % udjela u temeljnom kapitalu), Općina Marija Gorica (3 % udjela u temeljnom kapitalu), Općina Luka (1,3 % udjela u temeljnom kapitalu), Općina Dubravica (1,2 % udjela u temeljnom kapitalu) i Općina Bistra (0,5 % udjela u temeljnom kapitalu).

Grad je imatelj jednog poslovnog udjela u trgovačkom društvu VODOOPSKRBA I ODVODNJA ZAPREŠIĆ društvo s ograničenom odgovornošću za usluge, Zaprešić, Zelengaj 15, OIB: 29113541841. Isti iznosi 40,84 % temeljnog kapitala i jednak je osnivačkom ulogu od 3.181.280,00 EUR. Uz Grad, suvlasnici trgovačkog društva su Općina Bistra (0,03 % udjela u temeljnom kapitalu) i ZAPREŠIĆ, društvo s ograničenom odgovornošću za obavljanje komunalnih djelatnosti, Zaprešić, Zelengaj 15, OIB: 96412232479 (59,13 % udjela u temeljnom kapitalu). 

Grad je imatelj jednog poslovnog udjela u trgovačkom društvu INFORMATIVNI CENTAR ZAPREŠIĆ d.o.o., Zaprešić, Trg žrtava fašizma 6, OIB: 44145405098. Isti iznosi 44,67 % temeljnog kapitala i jednak je osnivačkom ulogu od 67.824,69 EUR. Uz Grad, suvlasnici trgovačkog društva su ZAGREBAČKI HOLDING d.o.o., Zagreb, Ulica grada Vukovara 41, OIB: 85584865987 (5,32 % udjela u temeljnom kapitalu), ZAPREŠIĆ, društvo s ograničenom odgovornošću za obavljanje komunalnih djelatnosti, Zaprešić, Zelengaj 15, OIB: 96412232479 (44,67 % udjela u temeljnom kapitalu), Jakov Romić (4,27 % udjela u temeljnom kapitalu) i Anita Krčelić (1,07 % udjela u temeljnom kapitalu).

Tablica 2. Trgovačka društva u suvlasništvu Grada Zaprešića
	TRGOVAČKO DRUŠTVO
	SJEDIŠTE
	OIB
	TEMELJNI KAPITAL (EUR)
	% VLASNIŠTVA

	ZAPREŠIĆ, d.o.o.
	Zaprešić, Zelengaj 15
	96412232479
	10.818.560,00
	79,60

	VODOOPSKRBA I ODVODNJA ZAPREŠIĆ d.o.o.
	Zaprešić, Zelengaj 15
	29113541841
	7.790.330,00
	40,84

	INFORMATIVNI CENTAR ZAPREŠIĆ d.o.o.
	Zaprešić, Trg žrtava fašizma 6
	44145405098
	151.834,89
	44,67



Grad je osnivač javnih ustanova.

Tablica 3. Javne ustanove kojima je osnivač Grad Zaprešić
	JAVNA USTANOVA
	SJEDIŠTE
	OIB

	Dječji vrtić Maslačak
	Zaprešić, Ulica hrvatske mladeži 4
	11725503561

	Dječji vrtić Vrtuljak
	Zaprešić, Mokrička ulica 59
	03737161048

	Osnovna škola Antuna Augustinčića
	Zaprešić, Ulica Vladimira Nazora 2A
	18993083392

	OSNOVNA ŠKOLA LJUDEVITA GAJA
	Zaprešić, Ulica Ljudevita Gaja 2
	11090108512

	Osnovna škola Maksimilijana Vanke
	Kupljenovo, Ulica Matije Gupca 53
	03982004497

	Osnovna glazbena škola Zaprešić
	Zaprešić, Ulica Vladimira Novaka 23
	06768267419

	JAVNA VATROGASNA POSTROJBA GRADA ZAPREŠIĆA
	Zaprešić, Zelengaj 15
	60922185955


	MUZEJ MATIJE SKURJENIJA
	Zaprešić, Aleja Đure Jelačića 8
	73908875056

	Pučko otvoreno učilište Zaprešić
	Zaprešić, Trg žrtava fašizma 11
	43329812273

	Ustanova za upravljanje Športsko rekreacijskim centrom ZAPREŠIĆ
	Zaprešić, Ulica Vladimira Novaka 23
	59671723140



Pored javnih ustanova navedenih u Tablici 3., Grad je suosnivač, zajedno s trgovačkim društvom GOLUBOVEČKI KAMENOLOMI d.o.o., Novi Golubovec, Novi Golubovec 26, OIB: 17144387225 sljedeće javne ustanove: 

Tablica 4. Javna ustanova kojoj je suosnivač Grad Zaprešić
	JAVNA USTANOVA
	SJEDIŠTE
	OIB

	Veleučilište s pravom javnosti BALTAZAR ZAPREŠIĆ
	Zaprešić, Ulica Vladimira Novaka 23
	70921936463



5.3.  Analiza upravljanja nekretninama

Člankom 48. Zakona o lokalnoj i područnoj (regionalnoj) samoupravi propisano je da o stjecanju i otuđivanju nekretnina odlučuje gradonačelnik ako pojedinačna vrijednost nekretnine iznosi do 0,5 % prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju nekretnine, odnosno gradonačelnik odlučuje do iznosa od 132.722,81 EUR. Ako je taj iznos veći od 132.722,81 EUR, o stjecanju i otuđivanju nekretnina odlučuje Gradsko vijeće Grada Zaprešića.

Sve aktivnosti upravljanja i raspolaganja nekretninama odvijaju se sukladno važećim zakonima, odlukama i usmjerene su prema postizanju najboljih rezultata.
 
5.3.1. Analiza upravljanja poslovnim prostorima 

Grad u vlasništvu, kao dio portfelja nekretnina, ima poslovne prostore. 
Odlukom o zakupu i kupoprodaji poslovnoga prostora („Službene novine Grada Zaprešića“, broj 06/13.) određuju se uvjeti i postupak za davanje u zakup poslovnoga prostora u vlasništvu Grada kao i uvjeti i način kupoprodaje poslovnoga prostora u vlasništvu Grada. 

Poslovni prostor daje se u zakup na određeno vrijeme na pet godina. Iznimno se vrijeme zakupa može odrediti na rok duži od pet godina, ali ne duži od deset godina, i to u slučaju potrebe znatnijih ulaganja u poslovni prostor.

Poslovni prostor se daje u zakup javnim natječajem, i to prikupljanjem pisanih ponuda u zatvorenim omotnicama. Iznimno, poslovni prostori se daju u zakup bez javnog natječaja u slučajevima propisanim Zakonom o zakupu i kupoprodaji poslovnoga prostora, o čemu zaključkom odlučuje gradonačelnik.

Javni natječaj objavljuje se na web stranici Grada, na oglasnoj ploči u zgradi gradske uprave Grada te u dnevnom tisku.

Zakupnina za poslovni prostor određuje se prema osnovnim kriterijima:
· četvornom metru korisne površine poslovnog prostora,
· zoni u kojoj se poslovni prostor nalazi,
· djelatnosti koja se u poslovnom prostoru obavlja,
· položaju poslovnog prostora u zgradi.

Visina početnog iznosa mjesečne zakupnine za poslovni prostor obračunava se umnoškom površine poslovnog prostora s brojem bodova i vrijednošću boda. Kriteriji i bodovi za utvrđivanje zakupnine određeni su Odlukom o kriterijima za određivanje zakupnine za poslovni prostor („Službene novine Grada Zaprešića“, broj 1/21.), a vrijednost boda određena je Zaključkom o utvrđivanju vrijednosti boda za određivanje zakupnine za poslovni prostor („Službene novine Grada Zaprešića“, broj 5/14.).

Tablica 5. Poslovni prostori u portfelju Grada Zaprešića
	PROSTORI KOJE KORISTE MJESNI ODBORI 

	R.br.
	Adresa
	k.č.br.
	kat. općina
	Površina (m2)
	Zakupnik/Korisnik

	1.
	Šibice, Zagrebačka cesta 2
	882/69
	Brdovec
	164
	Mjesni odbor Šibice

	2.
	Pojatno, Ulica Matije Gupca 90
	971/2
	Pojatno
	115
	Mjesni odbor Pojatno

	3.
	Kupljenovo, Ulica Matije Gupca 55
	266
	Kupljenovo-Novo
	469
	Mjesni odbor Kupljenovo

	4.
	Jablanovec, Stubička ulica 305
	127
	Bistransko Podgorje Novo 1
	230
	Mjesni odbor Jablanovec

	5.
	Ivanec Bistranski, Stubička ulica 75
	2839
	Bistransko Podgorje Novo 1
	573
	Mjesni odbor Ivanec

	PROSTORI KOJE KORISTE SUDSKA I DRŽAVNA TIJELA

	R.br.
	Adresa
	k.č.br.
	kat. općina
	Površina u m2
	Zakupnik/Korisnik

	6.
	Zaprešić, Trg žrtava fašizma 1
	4264
	Zaprešić
	713,55
	Općinski sud u Novom Zagrebu, Stalna služba u Zaprešiću

	7.
	Zaprešić, Ulica Drage Švajcara 1
	4282/4
	Zaprešić
	513,84
	Ministarstvo financija - Porezna uprava

	PROSTORI KOJE KORISTE POLITIČKE STRANKE

	R.br.
	Adresa
	k.č.br.
	kat. općina
	Površina u m2
	Zakupnik

	8.
	Zaprešić, Trg žrtava fašizma 8
	4261/2
	Zaprešić
	40,37
	SDP

	9.
	Zaprešić, Trg žrtava fašizma 8
	4261/2
	Zaprešić
	14,4
	MOST  

	10.
	Zaprešić, Trg žrtava fašizma 8
	4261/2
	Zaprešić
	13,78
	MOŽEMO  

	11.
	Zaprešić, Trg žrtava fašizma 8
	4261/2
	Zaprešić
	19,78
	HSU

	12.
	Zaprešić, Trg žrtava fašizma 8
	4261/2
	Zaprešić
	31,82
	HDZ

	PROSTORI KOJE KORISTE UDRUGE

	R.br.
	Adresa
	k.č.br.
	kat. općina
	Površina u m2
	Zakupnik/Namjena

	13.
	Zaprešić, Trg žrtava fašizma 8
	4261/2
	Zaprešić
	13,65
	Udruga roditelja poginulih branitelja Domovinskog rata Zaprešić /obavljanje djelatnosti udruge

	14.
	Zaprešić, Trg žrtava fašizma 8
	4261/2
	Zaprešić
	19,6
	Udruga roditelja poginulih branitelja Domovinskog rata Zaprešić / obavljanje djelatnosti udruge

	15.
	Zaprešić, Trg žrtava fašizma 8
	4261/2
	Zaprešić
	13,42
	Udruga dragovoljaca i veterana Domovinskog rata Republike Hrvatske, Podružnica Zagrebačke županije, Ogranak Zaprešić / obavljanje djelatnosti udruge

	16.
	Zaprešić, Trg žrtava fašizma 8
	4261/2
	Zaprešić
	67,2
	Udruga stanara - suvlasnika stambene zgrade Trg žrtava fašizma 8, Zaprešić / skladištenje robe

	17.
	Zaprešić, Trg žrtava fašizma 8
	4261/2
	Zaprešić
	48,4
	Udruga stanara - suvlasnika stambene zgrade Trg žrtava fašizma 8, Zaprešić / skladištenje robe

	18.
	Zaprešić, Ulica Franje Krajačića 1
	5262
	Zaprešić
	23,65
	Puhački orkestar Zaprešić / obavljanje djelatnosti udruge

	19.
	Zaprešić, Savska ulica bb
	1403/59
	Vrbovec
	119,5
	Lovačko društvo „Zaprešić“ Zaprešić / obavljanje djelatnosti gospodarenja lovištem i divljači

	20.
	Zaprešić, Ulica kardinala Alojzija Stepinca 1
	5261/1
	Zaprešić
	17,6
	Ogranak Matice hrvatske u Zaprešiću / obavljanje djelatnosti zaštite i promicanja kulturne baštine

	21.
	Kupljenovo, Ulica Matije Gupca 62
	268/1
	Kupljenovo-Novo
	172,6
	Udruga Slobodni motoristi Kupljenovo / obavljanje djelatnosti udruge

	22.
	Zaprešić, Trg žrtava fašizma 3
	4281/6
	Zaprešić
	17,00
	Hrvatski domobran Zaprešić / obavljanje djelatnosti udruge

	23.
	Zaprešić, Ulica bana Josipa Jelačića 164
	3085
	Zaprešić
	85,38
	Golf klub Ban Jelačić / obavljanje djelatnosti udruge golfskog sporta

	24.
	Hruševec Kupljenski, Zagrebačka ulica 3
	1268
	Hruševec Kupljenski
	141,78
	Lovačka udruga „Prepelica“ Hruševec Kupljenski / obavljanje djelatnosti gospodarenja lovištem i divljači

	POSLOVNI PROSTORI DANI U ZAKUP PRAVNIM OSOBAMA

	R.br.
	Adresa
	k.č.br.
	kat. općina
	Površina u m2
	Zakupnik/Namjena 

	25.
	Zaprešić, Trg žrtava fašizma 8
	4261/2
	Zaprešić
	51,46
	Prazan prostor

	26.
	Zaprešić, Trg žrtava fašizma 4
	4281/6
	Zaprešić
	35
	Davorin Laljak, vl. Postolarski obrt i fotokopiranje / obavljanje postolarske djelatnosti

	27.
	Zaprešić, Trg žrtava fašizma 3
	4281/6
	Zaprešić
	38
	Mirjana Krčelić, vl. Frizerskog i pedikerskog obrta „MIRJANA“ / obavljanje frizerske djelatnosti

	28.
	Zaprešić, Trg žrtava fašizma 4
	4281/6
	Zaprešić
	37
	Prazan prostor

	29.
	Zaprešić, Trg žrtava fašizma 6
	4262/2
	Zaprešić
	55,45
	INFORMATIVNI CENTAR ZAPREŠIĆ d.o.o. / obavljanje djelatnosti produkcije i emitiranja radijskog programa

	30.
	Zaprešić, Ulica bana Josipa Jelačića 164
	3085
	Zaprešić
	331,35
	FILIA USLUGE d.o.o. / obavljanje ugostiteljske djelatnosti – skupine restorani

	31.
	Zaprešić, Ulica Matije Gupca 4
	4252
	Zaprešić
	16,71
	Umjetnička organizacija „Max teatar“ / obavljanje djelatnosti skladištenja robe

	32.
	Ivanec Bistranski, Stubička ulica 75
	2839
	Bistransko Podgorje Novo 1
	180,08
	TRGOVINA KRK d.d. / obavljanje djelatnosti trgovine

	33.
	Ivanec Bistranski, Stubička ulica 75
	2839
	Bistransko Podgorje Novo 1
	74,83
	Jelena Gulić, vl. obrta za usluge STUDIO LJEPOTE BEAUTY STAR / obavljanje uslužne djelatnosti – frizerski salon

	34.
	Ivanec Bistranski, Stubička ulica 75
	2839
	Bistransko Podgorje Novo 1
	35,6
	SUPER MARLENA d.o.o. / obavljanje ugostiteljske djelatnosti 

	35.
	Jablanovec, Stubička ulica 305
	127
	Bistransko Podgorje Novo 1
	258,5
	DJEČJI VRTIĆ BAMBI / obavljanje djelatnosti predškolskog odgoja i obrazovanja

	36.
	Jablanovec, Stubička ulica 305
	127
	Bistransko Podgorje Novo 1
	121,20
	TRGOCENTAR d.o.o. / obavljanje djelatnosti trgovine

	37.
	Kupljenovo, Ulica Matije Gupca 62
	268/1
	Kupljenovo – Novo
	174,72
	MITEL d.o.o. / obavljanje uslužne djelatnosti i skladištenja robe

	38.
	Kupljenovo, Ulica Matije Gupca 55
	266
	Kupljenovo-Novo
	62,95
	Bloody Mary j.d.o.o. / obavljanje ugostiteljske djelatnosti

	39.
	Pojatno, Ulica Matije Gupca 92
	971/1
	Pojatno
	108,53
	DJEČJI VRTIĆ SMOKVICA / obavljanje djelatnosti predškolskog odgoja i obrazovanja

	40.
	Pojatno, Ulica Matije Gupca 92
	971/1
	Pojatno
	45,72
	Petra Šalamon / obavljanje djelatnosti stomatološke ordinacije

	41.
	Pojatno, Ulica Matije Gupca 92
	971/1
	Pojatno
	44,52
	Prazan prostor

	 OSTALI PROSTORI 

	 R.br. 
	 Adresa 
	 k.č.br. 
	 kat. općina 
	 Površina u m2 
	 Zakupnik/Namjena 

	 42. 
	 Zaprešić, Mokrička  
 ulica 54 
	3144/382
	 Zaprešić 
	15,60
	 Poliklinika za rehabilitaciju slušanja i govora SUVAG / obavljanje registrirane djelatnosti

	 43. 
	 Zaprešić, Mokrička     
 ulica 54 
	3144/382
	 Zaprešić 
	34,44
	 Ustanova za zdravstvenu skrb VAŠ PREGLED / obavljanje djelatnosti zdravstvene zaštite

	 44. 
	 Zaprešić, Mokrička 
 ulica 54 
	3144/382
	 Zaprešić 
	14,82
	 Ustanova za zdravstvenu skrb VAŠ PREGLED / obavljanje djelatnosti zdravstvene zaštite

	 45. 
	 Zaprešić, Mokrička   
 ulica 54 
	3144/382
	 Zaprešić 
	67,81
	 Zavod za javno zdravstvo Zagrebačke županije / obavljanje registrirane djelatnosti

	 SKLONIŠTA 

	 R.br. 
	 Adresa 
	 k.č.br. 
	 kat. općina 
	 Površina u m2 
	 Upravitelj 

	 46. 
	 Zaprešić, Ulica  Drage 
 Kodrmana 
	5261/4
	 Zaprešić 
	 546
	 Prazan prostor

	 47. 
	 Zaprešić, Ulica Augusta Šenoe 23a 
	3328/110
	 Zaprešić 
	264,66
	 Prazan prostor   

	48.
	Zaprešić, Ulica Vladimira Novaka 23
	3847/1
	Zaprešić
	364,46
	Ustanova za upravljanje Športsko rekreacijskim centrom ZAPREŠIĆ

	49.
	Zaprešić, Ulica Vladimira Novaka 23
	3847/1
	Zaprešić
	    475,92
	Ustanova za upravljanje Športsko rekreacijskim centrom ZAPREŠIĆ

	 50. 
	 Zaprešić, Ulica 
 Ljudevita Gaja 4 
	3329/144
	 Zaprešić 
	111,13
	 Prazan prostor   

	 NOVI DVORI

	 R.br. 
	 Adresa 
	 k.č.br. 
	 kat. općina 
	 Površina u m2 
	 Upravitelj 

	51.
	VRŠILNICA - Zaprešić, Aleja Đure Jelačića 1
	3080/2
	Zaprešić
	678
	Turistička zajednica grada Zaprešića

	52.
	MUZEJ - Zaprešić, Aleja Đure Jelačića 8 
	3125/1
	Zaprešić
	-
	Muzej Matije Skurjenija

	53.
	KUKURUŽARNIK - Zaprešić, Aleja Đure Jelačića 
	3125/1
	Zaprešić
	-
	obnova

	54. 
	KUĆA MAROF - Zaprešić, Aleja Đure Jelačića
	3125/2
	Zaprešić
	-
	obnova

	55.
	GOSPODARSKA ZGRADA - Zaprešić, Aleja Đure Jelačića
	3125/2
	Zaprešić
	-
	obnova

	56.
	DVORAC - Zaprešić, Aleja Đure Jelačića 12
	3113/4
	Zaprešić
	-
	obnova

	DOM KULTURE

	 R.br. 
	 Adresa 
	 k.č.br. 
	 kat. općina 
	 Površina u m2 
	 Upravitelj 

	57.
	Zaprešić, Trg žrtava fašizma 11
	4926/5
	Zaprešić
	-
	Pučko otvoreno učilište Zaprešić



Osim poslovnih prostora koje daje u zakup, Grad raspolaže i prostorima koji se daju na privremeno korištenje gradskim četvrtima i mjesnim odborima Grada Zaprešića te udrugama proizašlim iz Domovinskog rata i proračunskim korisnicima, a temeljem Odluke o načinu davanja na korištenje prostora gradskih četvrti i mjesnih odbora Grada Zaprešića („Službene novine Grada Zaprešića, broj 2/15.) te Zaključka o mjerilima i kriterijima dodjele na korištenje nekretnina za mjesne odbore, udruge i proračunske korisnike („Službene novine Grada Zaprešića“, broj 5/14.).

Tablica 6. Poslovni prostori koje Grad Zaprešić ima u zakupu
	R.br. 
	 Adresa 
	 k.č.br. 
	 kat. općina 
	 Površina (m2) 
	Namjena / korisnik

	 1. 
	Zaprešić, Nova ulica 10 
	5804/2
	 Zaprešić 
	1820,86
	Gradska uprava

	 2. 
	Zaprešić, Ulica Pavla Lončara 2 
	4266
	 Zaprešić 
	263,00
	Uređenje prostora za Odjel za katastar nekretnina Zaprešić

	 3. 
	Zaprešić, Ulica Pavla Lončara 2 
	 4266 
	 Zaprešić 
	12,70
	Arhiva za Odjel za katastar nekretnina Zaprešić

	4.
	Zaprešić, Ulica Pavla Štoosa 2
	4300
	Zaprešić
	233,00
	Klub umirovljenika 

	 5. 
	Jablanovec, Zaprešićka ulica 2 
	 3180
	Bistransko Podgorje Novo 1
	25,20
	Arhiva Grada Zaprešića

	6.
	Jablanovec, Zaprešićka ulica 2
	3180
	Bistransko Podgorje Novo 1
	24,65
	Arhiva Grada Zaprešića

	7.
	Jablanovec, Zaprešićka ulica 2
	3180
	Bistransko Podgorje Novo 1
	182,76
	Skladišni prostor Grada Zaprešića (oprema za Nove dvore)

	 8. 
	Zaprešić, Zelegaj 15 
	3332/3
	 Zaprešić 
	147,01
	Odjel za katastar nekretnina Zaprešić



5.3.2. Analiza upravljanja stambenim objektima

Odlukom o prodaji stanova u vlasništvu Grada Zaprešića („Službene novine Grada Zaprešića“, broj 06/17.) određuju se uvjeti, način i postupak prodaje stanova u vlasništvu Grada. 

Osobe koje se nalaze u stanovima u vlasništvu Grada, a nemaju pravo na zaštićenu najamninu prema Zakonu o najmu stanova, plaćaju slobodno ugovorenu najamninu koja se utvrđuje temeljem Odluke o visini slobodno ugovorene najamnine („Službene novine Grada Zaprešića“, broj 12/14.).

Tablica 7. Stanovi u portfelju Grada Zaprešića
	STANOVI KOJE KORISTE GRADSKE ČETVRTI

	R.br.
	Adresa
	k.č.br.
	kat. općina
	Površina (m2)
	Najmoprimac/Korisnik

	1.
	Zaprešić, Ulica Tina Ujevića 1
	3067/137 (E-51)
	Zaprešić
	27,98
	Gradska četvrt Sjever

	2.
	Zaprešić, Trg žrtava fašizma 17
	4925/2 (E-19)
	Zaprešić
	47,37
	Gradska četvrt Centar

	STANOVI KOJE KORISTE UDRUGE

	R.br.
	Adresa
	k.č.br.
	kat. općina
	Površina (m2)
	Najmoprimac/Korisnik

	3.
	Zaprešić, Ulica Augusta Šenoe 37
	5913/4 (E-20)
	Zaprešić
	37,32
	Udruga hrvatskih branitelja liječenih od PTSP Zagrebačke županije, Kinološka udruga Zaprešić, Klub liječenih alkoholičara Zaprešić - Sjever

	STANOVI DANI U NAJAM SA SLOBODNO UGOVORENOM NAJAMNINOM 

	R.br.
	Adresa
	k.č.br.
	kat. općina
	Površina (m2)
	Najmoprimac/Korisnik

	4.
	Zaprešić, Ulica Tina Ujevića 5
	3067/137
(E-163)
	Zaprešić
	37,31
	Fizička osoba

	5.
	Zaprešić, Ulica Tina Ujevića 7
	3067/137
(E-165)
	Zaprešić
	37,44
	Fizička osoba

	6.
	Zaprešić, Ulica Tina Ujevića 7
	3067/137
(E-167)
	Zaprešić
	14,07
	Fizička osoba

	7.
	Zaprešić, Ulica Ive Kozarčanina 1
	3067/137 (E-131)
	Zaprešić
	41,74
	Fizička osoba

	8.
	Zaprešić, Ulica Antuna  Mihanovića 37
	3144/349 (E-1)
	Zaprešić
	43,37
	Fizička osoba

	STANOVI DANI U NAJAM SA ZAŠTIĆENOM NAJAMNINOM

	R.br.
	Adresa
	k.č.br.
	kat. općina
	Površina (m2)
	Najmoprimac/Korisnik

	9.
	Zaprešić, Ulica Tina Ujevića 1
	3067/137 (E-88)
	Zaprešić
	54,18
	Fizička osoba

	10.
	Zaprešić, Ulica Tina Ujevića 7
	3067/137
(E-164)
	Zaprešić
	54,37
	Fizička osoba

	11.
	Zaprešić, Trg mladosti 13
	4363/3 (E-109)
	Zaprešić
	37,69
	Fizička osoba

	STANOVI U SUVLASNIŠTVU

	R.br.
	Adresa
	k.č.br.
	Kat.općina
	Površina (m2) 
	Napomena

	12.
	Zaprešić, Ulica Antuna Mihanovića 45
	3144/348 (E-39)
	Zaprešić
	39,24
	Z.k. vlasnik je Grad Zaprešić (u 1/2)

	13.
	Zaprešić, Trg mladosti 11
	4363/2
(E-54)
	Zaprešić
	100,55
	Z.k. vlasnik je Grad Zaprešić (u 1/3)

	14.
	Zaprešić, Ulica Augusta Šenoe 47
	5913/3 (E-22)
	Zaprešić
	40,76
	Z.k. vlasnik je Grad Zaprešić (u 1/3)


 
5.3.3. Analiza upravljanja zemljištem

Odlukom o upravljanju zemljištem u vlasništvu Grada Zaprešića („Službene novine Grada Zaprešića“, broj 06/17.) uređuje se postupanje Grada u svezi sa stjecanjem zemljišta, raspolaganjem i ostvarivanjem svih drugih vlasničkih prava sukladno propisima koji uređuju vlasništvo i druga stvarna prava.

O upravljanju zemljištem odlučuje gradonačelnik, odnosno Gradsko vijeće sukladno članku 48. Zakona o lokalnoj i područnoj (regionalnoj) samoupravi. 

Raspolaganje zemljištem odnosi se na prodaju, osnivanje prava građenja, osnivanje prava služnosti, prijenos u vlasništvo bez naknade, razvrgnuće suvlasničke zajednice te davanje u zakup zemljišta, dok se stjecanje zemljišta odnosi na kupnju, stjecanje prava vlasništva prema posebnim propisima (ošasna imovina) te prihvaćanje darovanja odnosno prihvaćanje prijenosa prava vlasništva bez naknade.

Grad može prodati zemljište u svom vlasništvu kada mu to zemljište nije potrebno za izgradnju građevina javne i društvene namjene, odnosno za ostvarenje nekoga drugog interesa Grada. Zemljište se prodaje javnim natječajem, i to javnim prikupljanjem pisanih ponuda te neposrednom pogodbom kada je to propisanom zakonom. Početna cijena zemljišta je tržišna vrijednost zemljišta utvrđena nalazom i mišljenjem ovlaštenog sudskog vještaka. Natječaj se objavljuje na web stranici Grada, oglasnoj ploči Grada, a skraćeni tekst natječaja objavljuje se u dnevnom tisku.

Grad može na zemljištu u svom vlasništvu osnovati i prenijeti pravo građenja u svrhu građenja komercijalnih, smještajnih, infrastrukturnih i drugih građevina od gospodarskog, društvenog i socijalnog značenja za koje se prema propisima koji uređuju prostorno uređenje formira građevna čestica. Pravo građenja osniva se i prenosi sklapanjem ugovora s najpovoljnijim ponuditeljem izabranim u postupku javnog natječaja prikupljanjem pisanih ponuda. Iznimno, pravo građenja može se osnovati i prenositi bez provođenja javnog natječaja (neposrednom pogodbom) u slučajevima kada se radi o građevinskom zemljištu za potrebe javnih djelatnosti, infrastrukture, komunalnih objekata i sl., sukladno posebnom propisu te u slučajevima rješavanja imovinsko-pravnih odnosa, a u svezi s ozakonjenjem zgrada sukladno zakonu, ako je to gospodarski opravdano za Grad. Početna cijena naknade za pravo građenja je tržišna vrijednost građenja utvrđena nalazom i mišljenjem ovlaštenog sudskog vještaka. Pravo građenja osniva se na rok koji ne može biti dulji od 50 godina. Iznimno, pravo građenja se može osnovati na vrijeme dok nekretnina izgrađena na pravu građenja postoji, i to u slučajevima kada pravo građenja stječu pravne osobe u vlasništvu Republike Hrvatske ili pravne osobe osnivač kojih je Republika Hrvatska, odnosno pravne osobe u vlasništvu Grada ili osnivač kojih je Grad.

Grad može ugovorom osnovati služnost na građevinskom zemljištu u svome vlasništvu u korist određene nekretnine ili osobe. Služnost se može osnovati na određeno ili neodređeno vrijeme. Zaključak o osnivanju prava služnosti donosi gradonačelnik. Iznos naknade za osnovanu služnost utvrđuje se nalazom i mišljenjem ovlaštenog sudskog vještaka. Naknadu za osnovanu služnost ne plaćaju osobe javnog prava.

Grad prenosi (ustupa) bez naknade zemljište za izgradnju infrastrukturnih građevina sukladno Zakonu o uređivanju imovinskopravnih odnosa u svrhu izgradnje infrastrukturnih građevina. 

Suvlasnička zajednica na zemljištu između Grada i drugih osoba razvrgnut će se fizičkom diobom kada je to moguće, odnosno isplatom po tržišnoj vrijednosti u slučajevima propisanim zakonom. Iznimno, suvlasnička zajednica može se razvrgnuti isplatom po tržišnoj vrijednosti i u slučajevima kada je fizička dioba moguća te kada se ne radi o slučajevima razvrgnuća obveznom isplatom propisanom zakonom, ako je to gospodarski opravdano za Grad. U slučaju razvrgnuća suvlasničke zajednice isplatom, tržišna vrijednosti zemljišta koje je predmet razvrgnuća utvrđuje se nalazom i mišljenjem ovlaštenog sudskog vještaka.

Grad, može do privođenja zemljišta namjeni, dati zemljište u zakup za otvorena skladišta i slične svrhe, poljoprivrednu obradu, uređenje zelenih površina, potrebe postojećeg objekta, parkirališni prostor, postavljanje jednostavnih građevina, postavljanje građevina gotove konstrukcije bruto površine do 12 m2 za komunalne baze, potrebe održavanja sajma automobila i opreme te ostale svrhe. Zemljište se daje u zakup javnim natječajem prikupljanjem pisanim ponuda. Zemljište se može dati u zakup bez provođenja javnog natječaja (neposrednom pogodbom) i bez naknade osobama javnog prava u svrhu realizacije javnih potreba od interesa za Grad, udrugama kojima su zakonom dodijeljene javne ovlasti  (dobrovoljna vatrogasna društva, Hrvatski crveni križ i dr.). Zemljište se može dati u zakup bez provođenja javnog natječaja (neposrednom pogodbom) kada je zemljište potrebno za potrebe postojećeg objekta. Zaključak o davanju zemljišta u zakup donosi gradonačelnik. Naknada se utvrđuje temeljem Odluke o kriterijima za određivanje zakupnine za zemljište („Službene novine Grada Zaprešića“, broj 1/23.). 

Grad može kupiti zemljište za potrebe gradnje infrastrukturnih građevina, građevina javne i društvene namjene i drugih građevina kojih je investitor Grad te uređenja javnih površina, za pripremu zemljišta radi njegove prodaje ili osnivanja prava građenja te u ostalim slučajevima kada postoji gospodarski, financijski, društveni i socijalni interes Grada. Tržišna vrijednost zemljišta koje Grad stječe kupnjom utvrđuje se nalazom i mišljenjem ovlaštenog sudskog vještaka, te ovisno o iznosu tržišne vrijednosti zaključak o kupnji zemljišta donosi gradonačelnik odnosno Gradsko vijeće.

Grad može prihvatiti darovanje zemljišta i ustupanje bez naknade. Ovisno o iznosu tržišne vrijednosti o prihvaćanju dara i ustupa odlučuje gradonačelnik odnosno Gradsko vijeće.

5.3.4. Analiza upravljanja javnim površinama

Odlukom o davanju u zakup javnih površina i dijelova neizgrađenog građevinskog zemljišta za postavljanje kioska („Službene novine Grada Zaprešića“, broj 2/10.) uređuju se uvjeti i postupak za davanje u zakup javnih površina i dijelova neizgrađenog građevinskog zemljišta u vlasništvu Grada za postavljanje kioska.

Lokacije za postavljanje kioska na javnim površinama, odnosno dijelovima neizgrađenog građevinskog zemljišta daju se u zakup putem javnog natječaja u pravilu na pet godina. Javni natječaj raspisuje gradonačelnik.

Ukoliko se po isteku vremena zakupa raspiše javni natječaj za davanje u zakup javne površine odnosno dijela neizgrađenog građevinskog zemljišta te raniji zakupnik sudjeluje u raspisanom natječaju, raniji zakupnik stječe pravo prvenstva na sklapanje ugovora o zakupu ukoliko udovoljava uvjetima natječaja, je uredno ispunio sve obveze iz dosadašnjeg ugovora o zakupu i nema dugovanja prema Gradu po bilo kojoj osnovi te prihvati najviši iznos ponuđene zakupnine.

Planom rasporeda kioska na području grada Zaprešića („Službene novine Grada Zaprešića“, broj 5/26.) određene su lokacije za postavljanje kioska na javnim površinama i neizgrađenom građevinskom zemljištu, njihov broj i namjena. 

Odlukom o komunalnom redu („Službene novine Grada Zaprešića“, broj 4/19. i 5/23.) uređeni su uvjeti i postupak za davanje u zakup površina javne namjene i zemljišta u vlasništvu Grada za postavljanje pokretnih naprava (npr. štandova, klupa, hladnjaka i automata za prodaju hrane i pića, peći za pečenje plodina, stolaca i stolova, reklama, skela, kontejnera za smještaj radnika, šatora, i sl.).

Pravilnikom o kriterijima za određivanje zakupnine za korištenje javnih površine i neizgrađenog građevinskog zemljišta u vlasništvu Grada Zaprešića za postavljanje kioska, štandova, pokretnih naprava i reklama („Službene novine Grada Zaprešića“, broj 4/26.) uređuju se kriteriji za određivanje zakupnine za korištenje javnih površine i neizgrađenog građevinskog zemljišta u vlasništvu Grada za postavljanje kioska, štandova, pokretnih naprava i reklama.

Pokretne naprave postavljaju se tako da svojim položajem i smještajem što bolje udovolje svrsi i namjeni za koju se postavljaju. Pokretne naprave kao i njihov okoliš moraju se držati urednim i u ispravnom stanju.

Odobrenje za postavu pokretnih naprava i reklama izdaje Upravni odjel za graditeljstvo, zaštitu okoliša, stambene i komunalne poslove u formi rješenja, a poslove nadzora provode komunalni redari.

5.3.5. Analiza neprocijenjenih nekretnina

Procjena vrijednosti nekretnina u Republici Hrvatskoj regulirana je Zakonom o procjeni vrijednosti nekretnina („Narodne novine“, broj 78/15.).

Ukoliko se ukaže potreba za prodaju nekretnine u vlasništvu Grada, Grad Zaprešić vrši procjenu vrijednosti nekretnina na način da procjenu uvijek izrađuje ovlašteni stalni sudski vještak za procjenu nekretnina. Po zaprimanju procjembenog elaborata, Grad šalje predmetni elaborat Procjeniteljskom povjerenstvu Zagrebačke županije na mišljenje o usklađenosti elaborata sa Zakonom o procjeni vrijednosti nekretnina. Po primitku pozitivnog mišljenja Procjeniteljskog povjerenstva Zagrebačke županije, Grad raspolaže dalje nekretninom po utvrđenoj tržišnoj vrijednosti.

5.4.      Analiza upravljanja komunalnom infrastrukturom

Prema članku 59. Zakona o komunalnom gospodarstvu, komunalna infrastruktura jesu:
· nerazvrstane ceste,
· javne prometne površine na kojima nije dopušten promet motornih vozila,
· javna parkirališta,
· javne garaže,
· javne zelene površine,
· građevine i uređaji javne namjene,
· javna rasvjeta,
· groblja i krematorij na grobljima,
· građevine namijenjene obavljanju javnog prijevoza.

Komunalna infrastruktura je javno dobro u općoj uporabi u vlasništvu jedinice lokalne samouprave.

Za svaku godinu Gradsko vijeće na prijedlog gradonačelnika donosi Program građenja komunalne infrastrukture i Program održavanja komunalne infrastrukture. 

Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja. Program građenja komunalne infrastrukture izrađuje se i donosi u skladu s izvješćem o stanju u prostoru i potrebama uređenja zemljišta planiranog prostornim planom, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja.

Program održavanja komunalne infrastrukture izrađuje se i donosi u skladu s predvidivim i raspoloživim sredstvima i izvorima financiranja.

Komunalne poslove na području grada Zaprešića obavlja trgovačko društvo Zaprešić, d.o.o. za obavljanje komunalnih djelatnosti. Za neke djelatnosti poput javne rasvjete, signalizacije i semafora, obavljanje komunalne djelatnosti povjereno je temeljem Odluke Gradskog vijeća o obavljanju komunalnih djelatnosti određenim pravnim osobama.

5.4.1. Nerazvrstane ceste

Odlukom o nerazvrstanim cestama na području Grada Zaprešića („Službene novine Grada Zaprešića“, broj 6/13.) uređuje se pravni status, upravljanje, građenje, rekonstrukcija, održavanje, mjere za zaštitu nerazvrstanih cesta, kontrola i nadzor nad nerazvrstanim cestama na području Grada te prekršajne odredbe.

Planiranje građenja i rekonstrukcije nerazvrstanih cesta obavlja Upravni odjel za graditeljstvo, zaštitu okoliša, stambene i komunalne poslove prema godišnjem Programu građenja komunalne infrastrukture na području Grada Zaprešića što ga donosi Gradsko vijeće.

Poslovi građenja i rekonstrukcije nerazvrstanih cesta ustupaju se pravnoj ili fizičkoj osobi registriranoj za obavljanje tih poslova prema propisima kojima se uređuje javna nabava.

Nerazvrstane ceste održavaju se prema Programu održavanja komunalne infrastrukture, kojeg donosi Gradsko vijeće. Program održavanja komunalne infrastrukture obuhvaća radove redovitog održavanja i radove izvanrednog održavanja.

Za održavanje prohodnosti nerazvrstane ceste te sigurnosti odvijanja prometa u zimskim klimatskim uvjetima gradonačelnik donosi Operativni program održavanja nerazvrstanih cesta u zimskom razdoblju na području Grada Zaprešića radi provedbe zimske službe te osniva i imenuje Operativni stožer zimske službe. Operativni program donosi se za razdoblje od 15. studenoga tekuće godine do 15. travnja iduće godine.

Poslove održavanja nerazvrstanih cesta obavljaju trgovačka društva GRADITELJ-ZAPREŠIĆ, d.o.o. i GREBLICA, d.o.o.

Poslove upravljanja nerazvrstanim cestama obavlja Upravni odjel za graditeljstvo, zaštitu okoliša, stambene i komunalne poslove. Navedeni odjel vodi jedinstvenu bazu podataka o nerazvrstanim cestama. Poslove knjigovodstvenog evidentiranja nerazvrstanih cesta kao imovine Grada, obavlja Upravni odjel za financije i gospodarski razvoj. 

5.4.2. Javne prometne površine na kojima nije dopušten promet motornih vozila

Javne prometne površine na kojima nije dopušten promet motornim vozilima u Gradu su trgovi, pločnici, javni prolazi, javne stube, prečaci, šetališta, biciklističke i pješačke staze, pothodnici, podvožnjaci, nadvožnjaci i mostovi. 
Navedene javne prometne površine održavaju se na način da osiguravaju normalno i sigurno funkcioniranje prometa. 

Trgovačko društvo ZAPREŠIĆ d.o.o., za obavljanje komunalnih djelatnosti obavlja komunalnu djelatnost održavanja javnih prometnih površina na kojima nije dopušten promet motornim vozilima.

5.4.3. Javna parkirališta

Odlukom o organizaciji i načinu naplate parkiranja na području Grada Zaprešića („Službene novine Grada Zaprešića“, broj 4/19.) određuju se javne parkirališne površine, organizacija i način naplate parkiranja, parkirališne zone, vrste parkirališnih karata, način njihova korištenja, uvjeti za stjecanje i korištenje rezervirane i povlaštene parkirališne karte te nadzor nad parkiranjem vozila na području Grada.

Poslove organizatora parkiranja obavlja trgovačko društvo Zaprešić d.o.o., za obavljanje komunalnih djelatnosti.

Javna parkirališta s naplatom na području Grada obuhvaćaju 12 parkirališnih blokova unutar crvene parkirališne zone i 18 parkirališnih blokova unutar žute parkirališne zone.

Tablica 8. I ZONA 2h (CRVENA)
	R.br.
	Parkirališni blokovi

	1.1.
	Trg žrtava fašizma ispred kućnih brojeva 1-5 (uz zgradu suda)

	1.2.
	Trg žrtava fašizma u blizini kućnog broja 15 i 16 (ulaz iz Ulice Jure Petrekovića)

	1.3.
	Trg žrtava fašizma u blizini kućnog broja 17 (uz tržnicu)

	1.4.
	Trg žrtava fašizma u blizini kućnog broja 8

	1.5.
	Trg žrtava fašizma u blizini kućnog broja 11 (uz zgradu Pučkog otvorenog učilišta)

	1.6.
	Tržna ulica

	1.7.
	Ulica Vladimira Nazora - neposredno uz raskrižje sa ulicom bana J. Jelačića

	1.8.
	Ulica Pavla Lončara 1 (uz Dom zdravlja Zaprešić)

	1.9.
	Ulica Pavla Lončara u blizini kućnih brojeva 2-4

	1.10.
	Ulica Pavla Lončara uz kućni broj 6 (križanje Ulice Drage Švajcara i Ulice Mihovila  Krušlina)

	1.11.
	Ulica Drage Švajcara

	1.12.
	Ulica Pavla Štoosa



Tablica 9. II.ZONA- neograničeno (ŽUTA) 
	R.br.
	Parkirališni blokovi

	2.1.
	Ulice Matije Fistrića, Franje Krajačića, Dragutina Kodrmana, Oborovska ulica, Ilije Gregorića

	2.2.
	Ulica Hrvatske mladeži (uz dječji vrtić)

	2.3.
	Ulica Jure Petrekovića

	2.4.
	Ulica Jože Malekovića

	2.5.
	Ulica Mihovila Krušlina

	2.6.
	Ulica B.A.Krčelića

	2.7.
	Ulica Dragutina Boranića

	2.8.
	Ulica Ante Starčevića

	2.9.
	Trg mladosti- sjever, istok, jug i zapad

	2.10.
	Ulica Vladimira Novaka (uz ŠRC Zaprešić)

	2.11.
	Ulica Vladimira Novaka (uz Veleučilište Baltazar Zaprešić)

	2.12.
	Ulica Antuna Mihanovića u blizini kućnog broja 47

	2.13.
	Mokrička ulica u blizini kućnog broja 74

	2.14.
	Parkiralište uz ulice K.Š.Gjalskog, Dragutina Tadijanovića, Ivana Kozarčanina i Tina Ujevića

	2.15.
	Ulica Dragutina Tadijanovića  (uz srednju školu)

	2.16.
	Ulica Zelengaj (ispred ulaza u srednju školu)

	2.17.
	Ulica Zelengaj (uz kuglanu)

	2.18.
	Mokrička ulica u blizini kućnih brojeva 64-72



5.4.4. Javne zelene površine 

Javne zelene površine (drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.) na području Grada održava trgovačko društvo Zaprešić d.o.o., za obavljanje komunalnih djelatnosti.

Tablica 10. Dječja igrališta na području Grada Zaprešića
	R.br.
	Lokacija
	K.č.br. / k.o.

	1.
	Ulica Drage Kodrmana
	5293/4 Zaprešić

	2.
	Trg žrtava fašizma (pokraj Pučkog otvorenog učilišta Zaprešić) 
	4926/16 Zaprešić

	3.
	Trg žrtava fašizma (iza zgrade suda)
	6056 Zaprešić

	4.
	Trg mladosti (Plavi parkić)
	4351/1 Zaprešić

	5.
	Ulica A.B.Krčelića
	3955/2 Zaprešić

	6.
	Nova ulica
	5804/1 Zaprešić

	7.
	Ulica Ferde Livadića
	3328/100 Zaprešić

	8.
	Ulica Antuna Mihanovića (Parkour park)
	3144/1 Zaprešić

	9.
	Mokrička ulica (iza DV Vrtuljak)
	3329/1 Zaprešić

	10.
	Ulica Mirka Ožegovića
	3329/201 Zaprešić

	11.
	Ulica Ksavera Šandora Đalskog (Kanadsko naselje)
	3067/71 Zaprešić

	12.
	Kupljenska ulica
	3053 Zaprešić

	13.
	Naselje Veliki vrh
	39/6 Zaprešić

	14.
	Zagrebačka cesta (Šibice)
	882/69 Brdovec

	15.
	Ulica Matije Gupca (Pojatno)
	971/1 Pojatno

	16.
	Ulica Matije Gupca (Kupljenovo)
	229 Kupljenovo-Novo

	17.
	Šetnica kardinala Alojzija Stepinca (Ivanec)
	2253 Bistransko Podgorje Novo 1

	18.
	Stubička ulica (Jablanovec)
	127 Bistransko Podgorje Novo 1 

	19.
	Hruševečka cesta (Hruševec Kupljenski)
	1363 Hruševec Kupljenski



Pod javne zelene površine spadaju i javni sportski i rekreacijski objekti.

Odlukom o načinu upravljanja i korištenja javnim sportskim građevinama u vlasništvu Grada Zaprešića („Službene novine Grada Zaprešića,“ broj 1/18.) uređuje se način upravljanja i korištenja javnim sportskim građevinama u vlasništvu Grada.
Grad je osnovao Ustanovu za upravljanje Športsko rekreacijskim centrom ZAPREŠIĆ koja ustanova upravlja i održava dio sportskih građevina, dok je upravljanje dijelom sportskih građevina putem raspisanog javnog poziva povjereno sportskim klubovima.

Tablica 11. Popis sportskih građevina Grada Zaprešića
	[bookmark: _Hlk207969792]R.br.
	Naziv
	Upravitelj

	1.
	GOLF TERENI ZAPREŠIĆ
	ZAPREŠIĆ, D.O.O.  ZA OBAVLJANJE KOMUNALNIH DJELATNOSTI

	2.
	KUGLANA ZAPREŠIĆ
	KUGLAČKI KLUB "ZAPREŠIĆ"

	3.
	SPORTSKO IGRALIŠTE KUPLJENOVO - A DIO (GLAVNI TRAVNATI TEREN)
SPORTSKO IGRALIŠTE KUPLJENOVO - B DIO
(POMOĆNI TRAVNATI TEREN)
	NK INKER

STRELIČARSKI KLUB „REIWA“



	4.
	NOGOMETNO IGRALIŠTE POJATNO
	GRAD ZAPREŠIĆ

	5.
	ŠKOLSKA DVORANA OŠ ANTUNA ANUGUSTINČIĆA
	OŠ ANTUNA AUGUSTINČIĆA

	6.
	ŠKOLSKA DVORANA OŠ LJUDEVITA GAJA
	OŠ LJUDEVITA GAJA

	7.
	ŠKOLSKA DVORANA OŠ MAKSIMIJANA VANKE
	OŠ MAKSIMILIJANA VANKE

	8.
	ŠRC ZAPREŠIĆ - DVORANA ZA BORILAČKE SPORTOVE
	USTANOVA ZA UPRAVLJANJE ŠRC "ZAPREŠIĆ"

	9.
	ŠRC ZAPREŠIĆ - NOGOMETNI STADION
	USTANOVA ZA UPRAVLJANJE ŠRC "ZAPREŠIĆ"

	10.
	ŠRC ZAPREŠIĆ - SPORTSKA DVORANA
	USTANOVA ZA UPRAVLJANJE ŠRC "ZAPREŠIĆ"

	11.
	ŠRC ZAPREŠIĆ - TENISKI TERENI
	USTANOVA ZA UPRAVLJANJE ŠRC "ZAPREŠIĆ"

	12.
	CENTAR MINI ATLETIKE
	ATLETSKI KLUB ZAPREŠIĆ



Sportske građevine daju se na upravljanje i korištenje na vrijeme do 20 godina, uz mogućnost produljenja ukoliko upravitelj poštuje odredbe Odluke o načinu upravljanja i korištenja javnim sportskim građevinama u vlasništvu Grada Zaprešića. Upravitelju se daje na upravljanje i korištenje sportska građevina uz naknadu koja je jednaka troškovima tekućeg održavanja sportske građevine. Upravitelj Gradu dostavlja godišnje izvješće o poslovanju najkasnije do travnja tekuće godine za prethodnu godinu.

Modernizacija i rekonstrukcija – kapitalno investiranje na sportskim građevinama provodi se u suradnji upravitelja i vlasnika nekretnine – Grada.

5.4.5. Građevine i uređaji javne namjene

Građevine i uređaje javne namjene (nadstrešnice na stajalištima javnog prometa, javne zdence, fontane, javne satove, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenike i skulpture te druge građevine, uređaje i predmete javne namjene lokalnog značaja) na području Grada održava trgovačko društvo Zaprešić d.o.o., za obavljanje komunalnih djelatnosti.

Građevine i uređaji javne namjene postavljaju se na mjestu što ih određuje Upravni odjel za graditeljstvo, zaštitu okoliša, stambene i komunalne poslove. U postupku rješavanja zahtjeva za postavljanje objekta javne namjene na području što je određeno kao spomenik kulture, Upravni odjel za graditeljstvo, zaštitu okoliša, stambene i komunalne poslove dužan je pribaviti prethodnu dozvolu i mišljenje Ministarstva kulture – Konzervatorskog odjela u Zagrebu.

Zabranjeno je na bilo koji način oštećivati ili uništavati građevine i uređaje javne namjene.

5.4.6. Javna rasvjeta

Javne prometne površine te pješački i drugi glavni putovi na javnim zelenim površinama, u pravilu, moraju imati javnu rasvjetu. Javna rasvjeta mora biti građena odnosno rekonstruirana u skladu s propisima o zaštiti od svjetlosnog onečišćenja, suvremenom svjetlosnom tehnikom, uzimajući u obzir značaj pojedinih dijelova grada i pojedinih javnih površina, prometa i potreba građana.

Grad je povjerio održavanje javne rasvjete društvu ELEKTROWAT d.o.o. koje mora istu redovito održavati u stanju funkcionalne sposobnosti.

5.4.7. Groblja

Odlukom o grobljima („Službene novine Grada Zaprešića“, broj 2/10.) utvrđuju se mjerila i način dodjeljivanja i ustupanja grobnih mjesta na korištenje, vremenski razmaci ukopa u popunjena grobna mjesta, način ukopa nepoznatih osoba, održavanje groblja i uklanjanje otpada, uvjeti upravljanja grobljem te uvjeti i mjerila za plaćanje naknade kod dodjele grobnog mjesta i godišnje naknade za korištenje grobnog mjesta.

Groblja na području Grada su Groblje Zaprešić i Groblje Merenje. Groblja na području grada Zaprešića u vlasništvu su Grada.

Grobljima na području Grada upravlja trgovačko društvo Zaprešić d.o.o., za obavljanje komunalnih djelatnosti koje je Grad osnovao i za obavljanje komunalne djelatnosti održavanja groblja i prijevoz pokojnika.

5.5. Ošasna imovina

U slučajevima kad ostavitelj nema nasljednika ili su se ostaviteljevi nasljednici odrekli nasljedstva, temeljem članka 20. Zakona o nasljeđivanju, ostaviteljeve nekretnine, pokretnine i s njima izjednačena prava prelaze na Grad ako se iste nalaze na području Grada odnosno ako je ostavitelj u trenutku smrti imao prebivalište na području Grada.

Temeljem odredbi Zakona o nasljeđivanju, Grad odgovara za ostaviteljeve dugove do visine naslijeđene imovine. Predmet ovrhe radi ostvarenja ili osiguranja tražbina ostaviteljevih vjerovnika prema Gradu na kojeg je prešla ošasna ostavina mogu biti samo stvari i prava koja su sastavni dio ostavine.

Grad je do sada kao ošasnu imovinu, od pokretnina naslijedio novčana sredstva na računima banaka, novčana sredstava obveznog mirovinskog fonda temeljem individualne kapitalne štednje II. stupa, potraživanja prema Hrvatskom zavodu za zdravstveno osiguranje po osnovi pretplate po Polici Dopunskog zdravstvenog osiguranja, osobna vozila, motocikl, oružje, poslovni udio, prava korištenja grobnog mjesta te nekretnine (stanove, zemljišta, kuće).

Osobna vozila te motocikle procjenjuje ovlašteni sudski vještak te se ista prodaju putem javnog natječaja. S najpovoljnijim ponuditeljem sklada se ugovor o kupoprodaji. Ukoliko se vozilo ne proda, tada ovlašteni sakupljač CE-ZA-R d.o.o. besplatno odvoze predmetno vozilo te za odveženo vozilo isplati naknadu na račun Grada. 

U slučaju nasljeđivanja oružja, Grad se obraća ovlaštenom trgovcu oružjem koji tada putem komisione prodaje, prodaje oružje i nakon prodaje, ostvarenu kupoprodajnu cijenu isplaćuje Gradu. 

Ošasna imovina opterećuje proračun Grada, kako zbog velikih troškova (plaćanja dugova ostavitelja, oglasa u Narodnim novinama, javnobilježničkih pristojbi), tako i zbog nemogućnosti stavljanja u funkciju (manjinski suvlasnički udio).

Grad trenutno ima u vlasništvu nekoliko naslijeđenih nekretnina.

Tablica 12. Ošasne nekretnine
	R.br.
	Adresa
	k.č.br.
	Kat.općina
	Površina (m2) 
	Napomena

	1.
	Ulica Antuna Mihanovića 45, Zaprešić, stan, drugi kat (E-39)
	3144/348
	Zaprešić
	39,24
	Grad Zaprešić je vlasnik 1/2

	2.
	Trg mladosti 11, Zaprešić, stan, šesti kat (E-54)
	4363/2
	Zaprešić
	100,55
	Grad Zaprešić je vlasnik 1/3

	3.
	Ulica Augusta Šenoe 47, Zaprešić, stan, suteren (E-22)
	5913/3
	Zaprešić
	40,76
	Grad Zaprešić je vlasnik 1/2

	4.
	Ulica Ivana Jurmana 16, Zaprešić, kuća i poslovna zgrada
	5141/2, ZK tijelo III i ZK tijelo IV
	Zaprešić
	-
	Grad Zaprešić je vlasnik 1/2 i 1/4

	5.
	Savska ulica bb, Zaprešić, oranica
	799/1
	Zaprešić
	2289
	Grad Zaprešić je vlasnik 1/1

	6.
	Stubička ulica 176, Jablanovec, kuća i gospodarska zgrada
	1634
	Bistransko Podgorje Novo 1
	-
	Grad Zaprešić je vlasnik 1/2

	7.
	Stubička ulica bb, Jablanovec, gosp. zgrada, spremište, garaža, oranica
	1714, 1715, 1716, 1717,
	Bistransko Podgorje Novo 1
	-
	Grad Zaprešić je vlasnik 1/2

	8.
	Stubička ulica bb, Jablanovec, dvorište
	1632
	Bistransko Podgorje Novo 1
	-
	Grad Zaprešić je vlasnik 1/1

	9.
	Stubička ulica 204, Jablanovec, kuća i dvorište
	1615
	Bistransko Podgorje Novo 1
	-
	Grad Zaprešić je vlasnik 1/1

	10.
	Zagrebačka ulica 3, Hruševec Kupljenski, kuća, dvorišna zgrada i dvorište
	1268
	Hruševec Kupljenski 
	-
	Grad Zaprešić je vlasnik 1/1

	11.
	Šumski put bb, Hruševec Kupljenski, šuma, livada
	2079
	Hruševec Kupljenski 
	3502
	Grad Zaprešić je vlasnik 1/1

	12.
	Zagrebačka ulica bb, Hruševec Kupljenski, livada
	1267
	Hruševec Kupljenski 
	2752
	Grad Zaprešić je vlasnik 1/1

	13.
	Zagrebačka ulica bb, Hruševec Kupljenski, oranica
	1269
	Hruševec Kupljenski 
	4994
	Grad Zaprešić je vlasnik 1/1

	14.
	Selska ulica, I odvojak bb, Hruševec Kupljenski, šuma
	1141
	Hruševec Kupljenski 
	3698
	Grad Zaprešić je vlasnik 1/1



5.6. Vođenje evidencije o imovini

Baza podataka o nekretninama oslanja se na točne i podrobne podatke preuzete iz katastara nekretnina i zemljišnih knjiga. Neki od tih podataka su stalni i rijetko se mijenjaju (oznaka katastarske čestice, površina, adresa, opis, prostorno planska namjena) dok su ostali podaci (financijski rezultati, prihodi, izdaci, korisnici, trenutna namjena) podložni češćim promjenama.

Uspostavljanje ispravne baze podataka i popisa imovine lokalne samouprave iznimno je važan prvi korak u uspostavi djelotvornog sustava upravljanja imovinom. Detaljna baza podataka omogućuje Gradu nadzor i analizu nekretnina i portfelja, kao i razvoj i primjenu strateškog plana za upravljanje različitim vrstama imovine.

Jedna od pretpostavki učinkovitog upravljanja i raspolaganja imovinom je uspostava registra imovine kojim se ostvaruje transparentnost u upravljanju imovinom. Grad ima ustrojen registar imovine te se isti, ovisno o promjenama, redovito ažurira i nadopunjuje. Registar imovine Grada je sveobuhvatna evidencija nekretnina u vlasništvu ili na upravljanju Grada. Registar se vodi u elektronskom obliku te ga redovito ažurira Upravni odjel za graditeljstvo, zaštitu okoliša, stambene i komunalne poslove.

Grad vodi evidenciju o nekretninama u vlasništvu Grada, poduzima odgovarajuće radnje i mjere radi sređivanja zemljišnoknjižnog stanja nekretnina te druge potrebne mjere radi zaštite imovinskih prava Grada. Evidentirane nekretnine knjigovodstveno se iskazuju u analitičkoj evidenciji dugotrajne imovine. Popis imovine i obveza sastavlja se na kraju svake poslovne godine sa stanjem na dan 31. prosinca.

Grad vodi ažurnu evidenciju o naplati prihoda s osnova davanja nekretnina u vlasništvu Grada u najam, zakup ili po bilo kojoj drugoj osnovi, na korištenje i upravljanje trećim osobama.

Grad, sukladno članku 63. Zakona o komunalnom gospodarstvu je ustrojio i vodi evidenciju komunalne infrastrukture.

Sukladno Zakonu o Središnjem registru državne imovine, pod pojmom državne imovine podrazumijeva se sva nefinancijska i financijska imovina države, i to ne samo imovina u vlasništvu Republike Hrvatske, već i imovina jedinica lokalne odnosno područne (regionalne) samouprave, imovina trgovačkih društava,, zavoda i drugih pravnih osoba čiji je osnivač Republika Hrvatska i/ili jedinica lokalne odnosno područne (regionalne) samouprave, imovina ustanova kojima je jedan od osnivača Republika Hrvatske i ili jedinica lokalne i područne (regionalne) samouprave i imovina pravnih osoba s javnim osobama te pojavni oblici državne imovine koji su tim pravnim osobama na temelju posebnog propisa ili pravnog posla dani na upravljanje ili korištenje, bez obzira na visinu vlasničkih udjela.

5.7. Izvještavanje o imovini

Kao jedan od dokumenta upravljanja i raspolaganja imovinom, uz Strategiju je i Godišnji plan upravljanja imovina kojim Grad određuje kratkoročne ciljeve i smjernice upravljanja i raspolaganja pokretninama i nekretninama te provedbene mjere u svrhu provođenja Strategije.

Godišnji plan upravljanja imovinom sadržava detaljnu analizu stanja i razrađene planirane aktivnosti u upravljanju pojedinim oblicima imovine.

Godišnji plan upravljanja imovinom donosi gradonačelnik do 31. prosinca tekuće godine za sljedeću godinu. Plan se objavljuje u Službenim novinama Grada Zaprešića i na mrežnim stranicama Grada.

Izvješće o provedbi Godišnjeg plana upravljanja imovinom Grada gradonačelnik podnosi Gradskom vijeću, najkasnije do 30. rujna tekuće godine za prethodnu godinu. Izrađuje se i objavljuje na isti način kao i Godišnji plan.



















6. VIZIJA, CILJEVI I SMJERNICE UPRAVLJANJA NEKRETNINAMA I POKRETNINAMA U RAZDOBLJU OD 2027. DO 2036. GODINE 

Ovom se strategijom, vezano za upravljanje nekretninama i pokretninama u vlasništvu Grada, utvrđuju vizija, strateški cilj i posebni ciljevi te se utvrđuju smjernice za ostvarivanje posebnih ciljeva.

6.1. Vizija

Vizija Grada u području upravljanja nekretninama i pokretninama u vlasništvu Grada je sustavno, razvidno, optimalno i dugoročno održivo upravljanje imovinom Grada, temeljeno na načelima odgovornosti, javnosti i ekonomičnosti u cilju postizanja gospodarskih, infrastrukturnih i drugih strateških razvojnih ciljeva, a na korist svih građana.

6.2.  Strateški cilj

Ključan, dugoročni strateški cilj Grada je organizacijskim, tehničkim, financijskim i ljudskim resursima osigurati učinkovito, racionalno i transparentno upravljanje imovinom Grada.

6.3. Posebni ciljevi

U razdoblju od 2027. do 2036. godine određuju se sljedeći posebni ciljevi:

POSEBAN CILJ 1.   - Učinkovito upravljanje nekretninama u vlasništvu Grada Zaprešića 
POSEBAN CILJ 2. - Vođenje, razvoj i unapređenje sveobuhvatne interne evidencije pojavnih oblika imovine kojom upravlja Grad Zaprešić
POSEBAN CILJ 3. - Nekretnine dovesti u stanje imovinsko pravne, prostorno planske i funkcionalno tržišne sposobnosti
POSEBAN CILJ 4. - Normativno urediti upravljanje i raspolaganje svim pojavnim oblicima nekretnina[image: Slika okvira za pregled grafikona]
POSEBAN CILJ 1. Učinkovito upravljanje nekretninama u vlasništvu Grada Zaprešića

Nekretnine u vlasništvu Grada su kapital kojim treba raspolagati u svrhu ostvarivanja socijalnog, kulturnog i obrazovnog napretka te očuvanja za buduće generacije. Nekretnine u vlasništvu Grada jedan su od važnih resursa gospodarskog razvoja i moraju se odgovorno stavljati u uporabu od strane svih imatelja, upravitelja i korisnika nekretnina i ovlaštenih tijela za rješavanje prostorne problematike.

Mora se dati važnost ekonomskoj utemeljenosti predloženih pravnih poslova s nekretninama. To prvenstveno znači da se svaka odluka o upravljanju nekretninama u vlasništvu Grada mora temeljiti na najvećem mogućem ekonomskom učinku.

Pri tome se mora voditi računa da se sve aktivnosti upravljanja i raspolaganja nekretninama odvijaju sukladno važećim zakonima i da su usmjerene tome da doprinose najboljim rezultatima.

Tablica 13. Kaskadiranje POSEBNOG CILJA 1. Učinkovito upravljanje nekretninama u vlasništvu Grada Zaprešića
	Poseban cilj upravljanja svim oblicima imovine
	Mjere - skup povezanih projekata i aktivnosti kojim se ostvaruje poseban cilj
	Pokazatelji ishoda za poseban cilj upravljanja svim oblicima imovine
	Pokazatelji učinka za strateški cilj upravljanja svim oblicima imovine

	Učinkovito upravljanje nekretninama u vlasništvu Grada 
	Aktivacija neiskorištene i neaktivne gradske imovine putem zakupa/najma
	Optimalno i održivo upravljanje imovinom s ciljem smanjenja troškova te povećanja prihoda
	Jačanje konkurentnosti gospodarstva Grada 

Ostvarivanje infrastrukturnih, socijalnih i drugih javnih ciljeva



POSEBAN CILJ 2. Vođenje, razvoj i unapređenje sveobuhvatne interne evidencije pojavnih oblika imovine kojom upravlja Grad Zaprešić

Sveobuhvatna interna evidencija pojavnih oblika imovine kojom upravlja Grad infrastrukturna je pretpostavka učinkovitog upravljanja imovinom, budući da se donošenje odluka o uporabi imovine treba zasnivati na prikupljanim i obrađenim pravodobnim i vjerodostojnim podatcima o cjelokupnoj imovini i s njom povezanim obvezama.

Potrebno je voditi registar na način i s podacima propisanim za registar državne imovine, kako bi se  u svakom trenutku imao uvid u opseg i strukturu imovine s kojom Grad raspolaže te stvorili osnovni preduvjeti za učinkovito upravljanje i raspolaganje nekretninama i za donošenje planskih dokumenata.

Ustrojavanje registra imovine Grada važan je iskorak u uspostavljanju učinkovitijeg i transparentnijeg upravljanja imovinom. Važna je smjernica Strategije konstantno ažuriranje postojećeg registra imovine, kako bi se pružio vjerodostojan uvid u opseg i strukturu imovine u vlasništvu Grada.

Tablica 14. Kaskadiranje POSEBNOG CILJA 2. Vođenje, razvoj i unapređenje sveobuhvatne interne evidencije pojavnih oblika imovine kojom upravlja Grad Zaprešić
	Poseban cilj upravljanja svim oblicima imovine
	Mjere - skup povezanih projekata i aktivnosti kojim se ostvaruje poseban cilj
	Pokazatelji ishoda za poseban cilj upravljanja svim oblicima imovine
	Pokazatelji učinka za strateški cilj upravljanja svim oblicima imovine

	Vođenje, razvoj i redovno ažuriranje sveobuhvatne interne evidencije pojavnih oblika imovine kojom upravlja Grad
	Funkcionalna uspostava evidencije imovine Grada 
	Učinkovitost i transparentnost u upravljanju imovinom te bolji nadzor nad stanjem imovine
	Jačanje konkurentnosti gospodarstva Grada 

Ostvarivanje infrastrukturnih, socijalnih i drugih javnih ciljeva



POSEBAN CILJ 3. - Nekretnine dovesti u stanje imovinsko pravne, prostorno planske i funkcionalno tržišne sposobnosti

Temelj učinkovitog upravljanja nekretninama jesu uređeni imovinskopravni odnosi. Cilj je nekretnine dovesti u stanje imovinsko pravne, prostorno planske i funkcionalno tržišne sposobnosti.

Potrebno je nastaviti s aktivnostima sređivanja zemljišnoknjižnog stanja, voditi brigu o interesima Grada kao vlasnika nekretnina prilikom izrade prostorno planske dokumentacije te procjenu potencijala imovine Grada zasnivati na snimanju, popisu i procjeni realnog stanja te uspostaviti jedinstveni sustav i kriterije u procjeni vrijednosti pojedinog oblika imovine kako bi se što transparentnije odredila njezina vrijednosti.

Tablica 15. Kaskadiranje POSEBNOG CILJA 3. Nekretnine dovesti u stanje imovinsko pravne, prostorno planske i funkcionalno tržišne sposobnosti
	Poseban cilj upravljanja svim oblicima imovine
	Mjere - skup povezanih projekata i aktivnosti kojim se ostvaruje poseban cilj
	Pokazatelji ishoda za poseban cilj upravljanja svim oblicima imovine
	Pokazatelji učinka za strateški cilj upravljanja svim oblicima imovine

	Nekretnine dovesti u stanje imovinsko pravne, prostorno planske i funkcionalno tržišne sposobnosti
	Provođenje aktivnosti rješavanja imovinsko pravnih odnosa

Procjena potencijala imovine Grada -snimanje, popis i ocjena realnog stanja imovine
	Učinkovito upravljanje nekretninama na temelju uređenih imovinsko pravnih odnosa

Uspostavljen jedinstven sustav i kriteriji u procjeni vrijednosti pojedinog oblika imovine
	Jačanje konkurentnosti gospodarstva Grada 

POSEBAN CILJ 4. - Normativno urediti upravljanje i raspolaganje svim pojavnim oblicima nekretnina

Kako bi nekretnine bile u funkciji gospodarskog razvoja Grada i koristile se za ostvarivanje ciljeva iz samoupravnog djelokruga, poželjno je uvjete i način upravljanja i raspolaganja nekretninama urediti planskim dokumentima.

To se može postići:
· donošenjem Strategije, kojom se definiraju dugoročni ciljevi i smjernice upravljanja i raspolaganja imovinom, uvažavajući gospodarske i razvojne interese lokalne jedinice,
· donošenjem godišnjih planova upravljanja imovinom koji sadrže kratkoročne ciljeve i smjernice upravljanja i raspolaganja imovinom i mjere u vezi s provedbom Strategije.

Na temelju navedenih dokumenata, i uz pridržavanje zakona i drugih propisa, unutarnjim aktima mogu se urediti načini, ovlasti, procedure i kriteriji za upravljanje i raspolaganje pojedinim vrstama nekretnina. S tim u svezi, potrebno je donositi opće i pojedinačne akte glede upravljanja imovinom.

Tablica 16. Kaskadiranje POSEBNOG CILJA 4. Normativno urediti upravljanje i raspolaganje svim pojavnim oblicima nekretnina
	Poseban cilj upravljanja svim oblicima imovine
	Mjere - skup povezanih projekata i aktivnosti kojim se ostvaruje poseban cilj
	Pokazatelji ishoda za poseban cilj upravljanja svim oblicima imovine
	Pokazatelji učinka za strateški cilj upravljanja svim oblicima imovine

	Normativno urediti upravljanje i raspolaganje svim pojavnim oblicima nekretnina
	Izmjene i dopune važećih strateških akata te izrada novih strateških akata upravljanja imovinom

Donositi opće i pojedinačne akte gleda upravljanja imovinom
	Unaprijeđen normativni okvir za učinkovito upravljanje gradskom imovinom
	Jačanje konkurentnosti gospodarstva Grada 

6.4. Smjernice za ostvarivanje posebnih ciljeva

Prikaz smjernica za ostvarivanje posebnih ciljeva u razdoblju od 2027. do 2036. godine:
· neprestani rad na detektiranju i uknjižbi jedinica imovine u vlasništvu Grada a koje do sada nisu bile evidentirane kao gradska imovina,
· konstantno ažuriranje postojećeg registra imovine,
· ažuriranje i vođenje evidencije komunalne infrastrukture kojom upravlja Grad u skladu sa Zakonom o komunalnom gospodarstvu,
· za svu dugotrajnu nefinancijsku imovinu odrediti identifikacijski broj i analitičke knjigovodstvene evidencije putem identifikacijskih brojeva povezati s evidencijom komunalne infrastrukture i drugim evidencijama u imovini,
· usklađivati podatke u zemljišnim knjigama i katastru radi utvrđivanja stvarnog stanja na terenu i s ciljem učinkovitijeg i transparentnijeg upravljanja i raspolaganja,
· povezivanje evidentiranih nekretnina sa saznanjima o obuhvatu, statusu i njihovoj namjeni u odnosu na važeće dokumente prostornog uređenja,
· voditi brigu o interesima Grada kao vlasnika nekretnina prilikom izrade prostorno planske dokumentacije,
· težiti da što veći dio nekretnina bude aktivan te tako povećati prihode Proračuna i ostvariti veću djelotvornosti,
· stjecati vlasništvo nad nekretninama namijenjenim za gradnju komunalne infrastrukture,
· žurno rješavati imovinsko pravne odnose na nekretninama, kao osnovni preduvjet realizacije investicijskih projekata,
· odluke o upravljanju nekretninama u vlasništvu Grada temeljiti na najvećem mogućem ekonomskom učinku i održivom razvoju,
· popisati sve nekretnine na kojima postoji suvlasništvo i gdje god je to moguće, zamijeniti suvlasničke omjere na pojedinim nekretninama ili provesti razvrgnuće suvlasničke zajednice,
· poduzimanje aktivnosti da se zemljište koje je prostornim planom predviđeno za gradnju uređuje i priprema za izgradnju te da se njime dalje upravlja i raspolaže sukladno zakonskim odredbama i proračunskim sredstvima Grada,
· upisati svu komunalnu infrastrukturu kao javno dobro u općoj uporabi u neotuđivom vlasništvu Grada,
· vršiti kontrolu nad trgovačkim društvima u kojima Grad ima vlasnički udio,
· pojedinačno ocjenjivanje ekonomske koristi imovine,
· procjenjivanje imovine te njeno iskazivanje u knjigovodstvu Grada,
· procjenu potencijala imovine Grada zasnivati na snimanju, popisu i ocjeni realnog stanja,
· uspostaviti jedinstven sustav i kriterije u procjeni vrijednosti pojedinog oblika imovine, 
· utvrditi namjenu nekretnina s kojima Grad upravlja i raspolaže te ustrojiti evidenciju o ostvarenim prihodima i rashodima od upravljanja i raspolaganja nekretninama po svakoj jedinici nekretnine,
· za nekretnine koje nisu u funkciji, poduzeti aktivnosti za stavljanje istih u funkciju prema utvrđenoj namjeni,
· u proračunu osigurati sredstva za plaćanje svih režijskih troškova te za investicijsko održavanje objekata u vlasništvu Grada,
· na racionalan i učinkovit način upravljati poslovnim i stambenim prostorima,
· sredstva ostvarena prodajom i najmom stanova u vlasništvu Grada koristiti za gradnju, odnosno kupnju stanova, investicijsko i tekuće održavanje stanova, te podmirivanje obveza Grada u svezi s vlasništvom i korištenjem stanova i nekretnina u vlasništvu Grada,
· propisati procedure kojima treba urediti poslove upravljanja i raspolaganja imovinom, propisati ovlasti i nadležnosti zaposlenika te unaprijediti sustav unutarnjih kontrola pri upravljanju i raspolaganju imovinom,
· pratiti koristi i učinke od upravljanja imovinom,
· donositi opće i pojedinačne akte glede upravljanja imovinom,
· na službenoj web stranici Grada omogućiti pristup dokumentima upravljanja i raspolaganja imovinom Grada,
· kontinuirano procjenjivati učinke propisa kojima se uređuju svi pojavni oblici imovine u vlasništvu Grada,
· čuvanje dokumentacije o nekretninama,
· zabrana prodaje osobito vrijednih i povijesno važnih nekretnina,
· kontinuirano pratiti zakonske i podzakonske akte koji se odnose na područje raspolaganja i upravljanja imovinom.
7. ZAKLJUČAK

Strategija upravljanja i raspolaganja nekretninama i pokretninama u vlasništvu Grada Zaprešića je dugoročni akt koji je u službi postizanja gospodarskih, infrastrukturnih i drugih strateških razvojnih ciljeva i zaštite Grada Zaprešića, sa svrhom očuvanja imovine i njene važnosti za život i rad postojećih i budućih naraštaja.

Imovinu u vlasništvu Grada karakterizira bogatstvo i raznolikost oblika, ali ponajviše razvojni potencijal koji treba biti usmjeren prema strateškim razvojnim prioritetima Grada.

Uspješna implementacija svih posebnih ciljeva i smjernica za postizanje posebnih ciljeva doprinijet će realizaciji strateškog cilja čiji su pokazatelji učinka jačanje konkurentnosti gospodarstva Grada te ostvarivanje infrastrukturnih, socijalnih i drugih javnih ciljeva.

Zaključno je važno istaknuti kako gradsko vlasništvo osigurava kontrolu nad prirodnim bogatstvima, kulturnom i drugom baštinom, trgovačkim društvima od posebnog interesa, nekretninama od investicijskog značaja kao i drugim pojavnim oblicima imovine, odnosno resursima u vlasništvu Grada te kako je Strategija upravljanja i raspolaganja nekretninama i pokretninama Grada Zaprešića za razdoblje od 2027. do 2036. godine usmjerena ka sustavnom, optimalnom i dugoročno održivom upravljanju imovinom temeljenom na načelima odgovornosti, javnosti, ekonomičnosti i predvidljivosti.

